હવે સૌથી મોટો પ્રશ્ન એ ઊભો થાય છે કે નરેન્દ્ર મોદી જાણતા હતાં કે પાકિસ્તાન સાથેનો કોઈ પણ મુદ્દો છંછેડવાનો મતલબ વિવાદ ઊભો કરવો જ હશે, પરંતુ આમ છતાં નરેન્દ્ર મોદીએ કયા કારણોસર નવાઝ શરીફને શપથ ગ્રહણ સમારંભમાં આમંત્રવાનો જોખમ ઉપાડ્યો? કોંગ્રેસ સહિત તમામ મોદી વિરોધીઓ હાલ દબાયેલી જીભે વિરોધ કરી રહ્યાં છે અને મોદીનું પગલું અવડુ પડવાની રોહ જોઈને બેઠા છે, પરંતુ નરેન્દ્ર મોદી અને તેમની કાર્યશૈલીને નજીકથી જાણનારાઓને કદાચ મોદીનું આ પગલું જરાય આશ્ચર્યજનક નહીં લાગ્યું હોય અને તેઓ મોદીના આ પગલામાં પણ ભારત, ભાજપ અને મોદીનું હિત જ જોતા હશે.